9 красавіка 2018 г. у Манчэстэры памёр былы вайсковец арміі Андэрса Мустафа Абрамовіч. Гэты ўраджэнец Беларусі, які паспеў адзначыць свой 102-і (!) дзень нараджэння, напэўна быў самым старым удзельнікам бітвы пад Монтэ-Касіна, якія дажылі да нашых дзён. Сайт “Znadniemna.pl” назваў яго “апошнім уланам Рэчы Паспалітай”. Але на розных франтах Другой сусветнай вайны ваявалі трое братоў Абрамовічаў. Двое з іх пачалі вайну ў верасні 1939 г., а скончылі ў маі 1945 г. На шляху да Перамогі ім давялося змяніць мундзір улана Войска польскага на савецкую гімнасцёрку і брытанскі “батледрэс” (гутарковая назва ваеннай формы англійскіх салдат). Мустафа першым пайшоў у войска…